ประกาศคณะกรรมการกํากับตลาดทุน

ที่ ทจ. 44/2563

เรื่อง  หลักเกณฑ์ เงื่อนไข และวิธีการรายงานการเปิดเผยข้อมูล

เกี่ยวกับฐานะการเงินและผลการดําเนินงาน

ของบริษัทที่ออกหลักทรัพย์

(ฉบับที่ 19)

\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้เพิ่มความต่อไปนี้เป็น (7) ของข้อ 8 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556 

“(7)  รายงานอัตราส่วนที่มีนัยสําคัญทางการเงินรายปี (key financial ratio) ตามแบบ key financial ratio ท้ายประกาศนี้”


ข้อ ๒ ให้ยกเลิกความใน (1) ของข้อ 9 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  ซึ่งแก้ไขเพิ่มเติมโดยประกาศ คณะกรรมการกํากับตลาดทุน ที่ ทจ. 13/2563  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 18) ลงวันที่ 28 กุมภาพันธ์พ.ศ. 2563  และให้ใช้ความต่อไปนี้แทน

“(1)  การจัดทําและส่งข้อมูลตามข้อ 8(1) (2) (4) (5) และ (7) รวมทั้งระยะเวลาในการส่งให้เป็นไปตามที่กําหนดในตารางท้ายประกาศนี้”


ข้อ ๓ ให้ยกเลิกความในข้อ 39 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 36/2561  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 12) ลงวันที่ 18 เมษายน พ.ศ. 2561  และให้ใช้ความต่อไปนี้แทน

“ข้อ 39  ให้บริษัทที่ออกหลักทรัพย์จัดส่งรายงานที่แสดงฐานะการเงินและผลการดําเนินงานต่อสํานักงานตามรูปแบบและวิธีการดังต่อไปนี้  
(1)  กรณีบริษัทที่ออกหลักทรัพย์เป็นบริษัทที่มีหุ้นหรือใบสําคัญแสดงสิทธิอนุพันธ์เป็นหลักทรัพย์จดทะเบียนในตลาดหลักทรัพย์แห่งประเทศไทย ให้ส่งข้อมูลดังกล่าวในรูปแบบข้อมูลอิเล็กทรอนิกส์ผ่านระบบการรับส่งข้อมูลของตลาดหลักทรัพย์แห่งประเทศไทยตามแนวทางที่ตลาดหลักทรัพย์แห่งประเทศไทยกําหนด โดยให้ถือว่าการส่งข้อมูลผ่านระบบข้างต้นเป็นการส่งรายงานต่อสํานักงานตามประกาศนี้  
(2)  กรณีบริษัทอื่นนอกจาก (1) ให้ส่งข้อมูลดังกล่าวในรูปแบบข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนด 

ให้บริษัทที่ออกหลักทรัพย์จัดส่งบทสรุปประเภทรายงานของผู้สอบบัญชีตามข้อ 21(2) ต่อสํานักงานในรูปแบบข้อมูลอิเล็กทรอนิกส์ผ่านช่องทางอย่างใดอย่างหนึ่งดังต่อไปนี้

(1) ระบบการรับส่งข้อมูลอิเล็กทรอนิกส์ของสํานักงาน ตามแนวทางที่สํานักงานกําหนด ในกรณีที่ไม่เข้าเงื่อนไขตาม (2)

(2)  ระบบการรับส่งข้อมูลของตลาดหลักทรัพย์แห่งประเทศไทยตามแนวทางที่ตลาดหลักทรัพย์แห่งประเทศไทยกําหนด”


ข้อ ๔ ให้ยกเลิกความในวรรคหนึ่งของข้อ 39/1 แห่งประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 61/2559 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะทางการเงินและผลการดําเนินงานของบริษัทที่ออกหลักทรัพย์ (ฉบับที่ 9) ลงวันที่ 22 ธันวาคม พ.ศ. 2559 และให้ใช้ความต่อไปนี้แทน

“ข้อ 39/1   บริษัทต่างประเทศที่เสนอขายตราสารหนี้ทั้งจํานวนนั้นต่อผู้ลงทุนสถาบันหรือผู้ลงทุนรายใหญ่ หากได้เปิดเผยข้อมูลที่แสดงฐานะทางการเงินและผลการดําเนินงานของบริษัทบนเว็บไซต์ของบริษัท ให้ถือว่าบริษัทดังกล่าวได้จัดส่งรายงานต่อสํานักงานตามข้อ 39 แล้ว ทั้งนี้ ไม่รวมกรณีบริษัทนั้นมีหน้าที่ตามข้อ 7 เนื่องจากการออกหลักทรัพย์ประเภทอื่นหรือออกตราสารหนี้ในลักษณะอื่น”


ข้อ ๕ ให้ยกเลิกข้อ 40 แห่งประกาศคณะกรรมการกํากับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 36/2561  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 12) ลงวันที่ 18 เมษายน พ.ศ. 2561  


ข้อ ๖ ให้ยกเลิกตารางประเภทและระยะเวลาส่งรายงานที่แสดงฐานะการเงินและผลการดําเนินงานท้ายประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556  ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 10/2562 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 16) ลงวันที่ 29 มีนาคม พ.ศ. 2562  และให้ใช้ตารางประเภทและระยะเวลาส่งรายงานที่แสดงฐานะการเงินและผลการดําเนินงานท้ายประกาศนี้แทน


ข้อ ๗ ให้เพิ่มแบบ key financial ratio เป็นแบบแนบท้ายประกาศคณะกรรมการกํากับตลาดทุน ที่ ทจ. 44/2556  เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556


ข้อ ๘ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2563 เป็นต้นไป


ผู้มีอํานาจลงนาม -         ประกาศ  ณ วันที่ 17 กรกฎาคม พ.ศ. 2563

 

                                                                  (นางสาวรื่นวดี  สุวรรณมงคล)

                                                                             เลขาธิการ

                                            สํานักงานคณะกรรมการกํากับหลักทรัพย์และตลาดหลักทรัพย์

                                                                         ประธานกรรมการ

                                                                  คณะกรรมการกํากับตลาดทุน